ECF ออกหุ้นกู้ 240 ลบ. ชูดบ. 7.25% ขายสถาบัน-รายใหญ่ 26-28 ม.ค. รองรับลงทุนพลังงานทดแทน
ECF ออกหุ้นกู้ 240 ลบ. ชูดบ. 7.25% ขายสถาบัน-รายใหญ่ 26-28 ม.ค. รองรับลงทุนพลังงานทดแทน-ซื้อเครื่องจักรในธุรกิจผลิตเฟอร์นิเจอร์ โชว์เรทติ้ง "BB+" แนวโน้ม "Negative"
ECF ออกหุ้นกู้ 240 ลบ. ชูดบ. 7.25% ขายสถาบัน-รายใหญ่ 26-28 ม.ค. รองรับลงทุนพลังงานทดแทน-ซื้อเครื่องจักรในธุรกิจผลิตเฟอร์นิเจอร์ โชว์เรทติ้ง "BB+"
7 ม.ค. 2564

บริษัท อีสต์โคสท์เฟอร์นิเทค จำกัด (มหาชน) หรือ ECF ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 240 ล้านบาท อายุ 2 ปี ครบกำหนดไถ่ถอนปี พ.ศ. 2566 มีอัตราดอกเบี้ยคงที่ร้อยละ 7.25 ต่อปี ชำระทุกๆ 3 เดือน ตลอดอายุหุ้นกู้ โดยเสนอขายแก่นักลงทุนสถาบันและ/หรือ ผู้ลงทุนรายใหญ่ ระหว่างวันที่ 26-28 ม.ค.64 โดยมีบล.เอเอสแอล บล.คันทรี่ กรุ๊ป และ บล.เออีซี เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ในครั้งนี้เพื่อเป็นเงินลงทุนเพิ่มเติมในธุรกิจพลังงานทดแทน และ/หรือ เพื่อเป็นเงินทุนในการเพิ่มเครื่องจักรในธุรกิจผลิตเฟอร์นิเจอร์ และ/หรือ เป็นเงินทุนหมุนเวียนในธุรกิจ ซึ่งคาดว่าจะใช้เงินเพื่อวัตถุประสงค์ดังกล่าวภายในปี 64
อันดับความน่าเชื่อถือของบริษัท อยู่ที่ BB+ แนวโน้ม Negative โดยบริษัท ทริสเรทติ้ง จำกัด เมื่อวันที่ 23 ก.ค.63